section_heading: Navođenje
paragraph_text: Navođenje rakete je kombinirano. Na srednjem dijelu trajektorije, navođenje se ostvaruje pomoću inercijalne platforme koja raketu vodi u očekivanu zonu u kojoj se nalazi cilj. Do te zone dolazi se na temelju podataka dobivenih od izviđačkih platformi. Nakon što raketa dođe u zonu cilja, primarni senzor postaje glava sa samonavođenjem te šalje sliku cilja do zapovjednog mjesta posredstvom optičkog kabela. Taj optički kabel odmotava se do zadnjeg dijela rakete, a propusna moć optičkog kabela je 200Mbit/s. Slika se prenosi do zapovjednog mjesta, gdje se nakon adekvatne obrade podataka, slika prikazuje na specijaliziranom zaslonu. Na taj način se operaterima omogućava da izaberu optimalnu točku udara, ili ako taktička situacija to nalaže, preusmjeriti raketu na drugi cilj, ili pokrenuti njeno samouništenje.